“อดิศร เสริมชัยวงศ์” ลาออกจากซีอีโอ CIMBT มีผล 15 ก.ย.63
"อดิศร เสริมชัยวงศ์" ลาออกจากซีอีโอ CIMBT มีผล 15 ก.ย.63
"อดิศร เสริมชัยวงศ์" ลาออกจากซีอีโอ CIMBT มีผล 15 ก.ย.63
18 มิ.ย. 2563

ธนาคารซีไอเอ็มบี ไทย จำกัด (มหาชน) หรือ CIMBT แจ้งว่าการประชุมคณะกรรมการธนาคารพิเศษครั้งที่ 1/2563 ในวันนี้ (18 มิ.ย.)  รับทราบการลาออกของนายอดิศร เสริมชัยวงศ์ จากตำแหน่งกรรมการ และกรรมการผู้จัดการใหญ่และประธานเจ้าหน้าที่บริหาร มีผลตั้งแต่วันที่ 15 กันยายน 2563 เป็นต้นไป
ทั้งนี้ที่ประชุมคณะกรรมการจึงมีมติแต่งตั้งผู้บริหารระดับสูงของธนาคารให้ดำรงตำแหน่ง รักษาการกรรมการผู้จัดการใหญ่และประธานเจ้าหน้าที่บริหาร เมื่อนายอดิศร พ้นจากตำแหน่ง โดยขณะนี้การแต่งตั้งดังกล่าวอยู่ระหว่างกระบวนการพิจารณาโดยหน่วยงานที่เกี่ยวข้อง
นอกจากนี้ CIMBT ระบุเพิ่มเติมว่า การตัดสินใจลาออกของนายอดิศร ผ่านการไตร่ตรองมาอย่างรอบคอบ เป็นการเปลี่ยนแปลงเพื่อไปทำงานในธุรกิจที่เหมาะสมกับประสบการณ์และเป็นความชอบส่วนตัว